1918

Godina 1918 (MCMXVIII) bila je redovna godina koja počinje u utorak po gregorijanskom, odn. redovna godina koja počinje u ponedjeljak po 13 dana zaostajućem julijanskom kalendaru.


Događaji

Januar/Siječanj 
 1. 1. - U Crnoj Gori se predao Radomir Vešović, jedno vreme agituje za kraj komitske borbe zatim interniran u Grac. U zemlji tokom meseca zabeleženo 70 napada na okupatora.
 5. 1. - Govor britanskog premijera Lojd Džordža, zalaže se za autonomiju narodnosti u Austrougarskoj, a ne njeno rasparčavanje.
 6. 1. - Bogojavljenska deklaracija - češki poslanici traže pravo na samoopredeljenje u Češkim zemljama i Slovačkoj.
 8. 1. - Američki predsjednik Woodrow Wilson iznosi znamenitih Četrnaest točaka kao osnov budućeg mirovnog ugovora, odnosno političkog poretka u Evropi.
 9. 1. - Bitka u Bear Valley, Arizona, poslednji sukob američke vojske i Indijanaca (→ Indijanski ratovi).
 januar - Na Solunskom frontu formirana Jugoslovenska divizija.
 januar - U Kanzasu zabeležen prvi poznati slučaj "španjolske gripe".
 16. 1. - Štrajkovi u Beču i drugde zbog prepolovljenja sledovanja hleba i brašna.
 18 - 19. 1. - Prvo i poslednje zasedanje Ruske ustavotvorne skupštine: boljševici i levi eseri je raspuštaju zbog dominacije desnih esera, koji su stigli da proglase efemernu Rusku Demokratsku Federativnu Republiku. Boljševički vojnici su 18-tog pucali na demonstrante.
 20. 1. - Lenjinova 21 teza: mora se prihvatiti separatni mir sa Nemačkom, kako bi revolucija dobila na vremenu (kasnije prihvaćeno da se pregovori što više odugovlače).
 23 - 31. 1. - Treći sveruski kongres Sovjeta, poslušan boljševičkoj vlasti; donesena Deklaracija prava radnog i eksploatiranog naroda. 
 25. 1. -  Ukrajinska Narodna Republika proglašava nezavisnost (do 1921).
 25. 1. - Arapski ustanak: razbijene Osmanlije kod Tafile u dan. Jordanu.
 27/28. 1. - Finska Crvena garda uzima vlast u Helsinkiju, čime počinje Finski građanski rat - Beli Finci s nemačkom pomoći poražavaju Crvene u maju.
 28. 1. - 3.2. - Štrajk u Berlinu, traži se mir i demokratizacija, okončan bez rezultata.
 29. 1. - Januarski ustanak boljševičkih radnika u kijevskom arsenalu - ugušen do 4. februara.
 31. 1. -  Osnovana Odeska Sovjetska Republika na jugozapadu današnje Ukrajine (pala u martu).

Februar/Veljača 

 1. 2. - Pobuna mornara u Boki Kotorskoj, razbijena par dana kasnije, streljana 4 mornara.
 31. 1./1. 2. - "Bitka kod ostrva May" - osam britanskih plovila učestvovalo u pet sudara pored škotske obale, izgubljene dve podmornice i 104 ljudi (prikrivano do 1990-tih).
 5. 2. - Kavkaska kampanja: počinje osmanska ofanziva kojom narednih sedmica vraćaju sve izgubljeno 1916, u septembru stižu do Kaspijskog jezera.
 5. 2. - Boljševički Dekret o separaciji crkve od države i škole od crkve - omogućuje konfiskaciju crkvene imovine i ateističku propagandu (ukinut 1990).
 5. 2. - Blizu irske obale torpedovan brod SS Tuscania sa američkim vojnicima, 210 mrtvih.
 6. 2. - Zakon o predstavljanju naroda u UK: pravo glasa dobijaju svi muškarci stariji od 21 i većina žena starijih od 30.
 8. 2. - Boljševici zauzeli Kijev.
 9. 2. - Separatni mir Centralnih sila i Ukrajine, tzv. Brotfrieden, jer se očekivalo da će im doneti namirnice. Zbog odredbe da Chełm (Holm) i Podlasje pripadnu Ukrajini, Poljaci u Austrougarskoj prelaze u opoziciju.
 10. 2. - Lav Trocki, sovjetski komesar inostranih poslova, objavio na pregovorima u Brest-Litovsku, nakon nemačkog ultimatuma, demobilizaciju i jednostrani kraj rata sa Centralnim silama (politika "ni rat ni mir").
 12. 2. -  Osnovana Donjecko-Krivojroška Sovjetska Republika (sledećeg meseca priključena Ukrajinskoj SSR).
 12. 2. - Osmanlije prekinule Erzindžansko primirje na kavkaskom ratištu.
 13. 2. - Jadransko bojište: francuska podmornica Bernouilli (Q83) izgleda naletela na minu kod Boke Kotorske.
 14. 2. - Prelazak na gregorijanski kalendar u Rusiji (posle 31. januara dolazi 14. februar).
 februar - Pokret fabričkih komesara, antiboljševičke opozicije, počinje redovne sastanke - u Petrogradu je nestašica hrane, nezaposlenost, banditizam (rastureni u julu). (→ ru).
 18. 2. - 3. 3. - Operacija Faustschlag ("Udarac pesnicom"): Centralne sile zauzimaju prostranstva Baltika, Belorusije i Ukrajine, doći će na sto milja od Petrograda.
 16. 2. -  Litvanija proglašava nezavisnost.
 16. 2. -  Kozaci proglasili nezavisnost Kubanjske Narodne Republike (traje do 1920).
 18 - 22. 2. - Snage Taškentskog sovjeta napadaju Kokand, sedište Turkestanske autonomije - grad je opljačkan, stanovništvo masakrirano, Basmačestvo protiv boljševika počinje punom snagom.
 21. 2. - Sinajsko-palestinska kampanja: snage Britanske imperije zauzimaju Jerihon, čime počinje Britanska okupacija doline Jordana.
 21. 2. - Uginuo poslednji primerak karolinskog papagaja.
 22. 2. - Objavljen dekret "Socijalistička otadžbina u opasnosti!" usled nemačkog nadiranja: radna obaveza za "buržoaziju", "profitere, huligane, kontrarevolucionare" streljati na mestu.
 22. 2. - Dobrovoljačka armija (Bela garda) napušta Rostov i počinje Prvi kubanjski pohod ("Ledeni marš") prema Kubanju (do maja).
 23. 2. - Nastaje Radničko-seljačka Crvena armija RSFSR. Boljševički centralni komitet je istog dana prihvatio nemačke uslove za mir (Buharinova frakcija je bila protiv, kao što su i levi eseri).
 24. 2. -  proglasila nezavisnost.
 24. 2. -  Proglašena Transkavkaska Demokratska Federativna Republika (Gruzija, Jermenija i Azerbejdžan, raspala se pred kraj maja).
 25. 2. - Zasedanje srpske Narodne skupštine na Krfu, Pašićeva vlada podnela ostavku 27.
 februar, krajem - Austrougari ubili preko 80 ljudi u Dragovoljićima i Lukovu kod Nikšića.

Mart/Ožujak 

 1. 3. - Centralne sile zauzele Kijev od boljševika.
 3. 3. - Zagrebačka deklaracija - traži se narodna država Slovenaca, Hrvata i Srba.
 3. 3. - Mir u Brest-Litovsku - gubitak prostranih ruskih teritorija. Centralne sile do početka maja zauzimaju čitavu Ukrajinu, Turskoj vraćena ranije okupirana teritorija.
 4. 3. - Brod USS Cyclops, pretovaren rudom mangana, krenuo sa Barbadosa prema Baltimoru - nestao sa 306 osoba.
 6. 3. - Dva odreda britanskih marinaca se iskrcala u Murmansku.
 12. 3. - Moskva postaje prestonica Sovjetske Rusije.
 8. 3. -  Baltički Nemci proglasili Vojvodstvo Kurlandiju i Semigaliju (u decembru pripada Letoniji).
 12. 3. - Turci povratili Erzurum, do 25-tog stižu na predratnu granicu - masakri na obe strane.
 13. 3. - Konosuke Matsushita osnovao firmu, današnji Panasonic.
 15. 3. - Počinje Gruzinsko-osetinski konflikt (1918-20).
 mart - Mladi Buharci pokušali zbaciti buharskog emira Alim-hana uz pomoć Crvene armije.
 19. 3. -  Osnovana Sovjetska Socijalistička Republika Tavrida na Krimu, pala već sledećeg meseca.
 21. 3. - 15. 7. - Kaiserschlacht ("Carska bitka"), Prolećna ili Ludendorffova ofanziva, Njemci na zapadnom frontu pokušali dobiti Prvi svjetski rat prije dolaska masovnih američkih pojačanja. Prva faza je Operacija Michael, postiže velike početne uspehe.
 23. 3. - Prvo dejstvo nemačkog "Pariskog topa" po gradu Parizu sa daljine od 120 km.
 23. 3. - Proglašena Donska Sovjetska Republika - rekvizicijama hrane i pogubljenjima odbija kozake od sebe.
 25. 3. -  Beloruska Narodna Republika proglasila nezavisnost nakon nemačke okupacije (traje do januara 1919).
 27. 3. - Nikola Pašić opet formirao homogeni staroradikalski kabinet (opozicija nema snage da ga smeni).
 28. 3. - 1. 4. - Regrutna kriza: neredi u kanadskom Kvebeku, četvorica poginula kada je vojska otvorila vatru.
 30. 3. - 2. 4. - Martovski dani: muslimanski ustanak u Bakuu i okolini ugušili boljševici i Jermenska revolucionarna federacija uz nekoliko hiljada mrtvih.
 31. 3. - U Argentini počinje studentski revolt, s centrom u Córdobi, što će do jeseni dovesti do univerzitetske reforme.

April/Travanj 

 1. 4. - Velika Britanija, kao prva država na svijetu, formira ratno zrakoplovstvo kao poseban vid oružanih snaga poznat pod nazivom Royal Air Force.
 3. 4. - Nemačka Baltička divizija Rüdigera von der Goltza se iskrcala u Finskoj, ubrzo će zauzeti Helsinki.
 5. 4. - Japanska intervencija u Sibiru: marinci se iskrcali u Vladivostoku nakon ubistva japanskog trgovca.
 5. 4. - Sālote Tupou III postaje vladajuća kraljica Tonge (do 1965).
 8 - 18. 4. - Kongres potlačenih naroda Austrougarske u Rimu - Italijani, Poljaci, Česi, Rumuni i Jugosloveni za političku i ekonomsku nezavisnost.
 9. 4. (27. 3. po j.k.) - Ujedinjenje Besarabije sa Rumunijom: skupština Moldavske D. R. izglasala ujedinjenje sa Kraljevinom Rumunijom.
 12. 4. - U Livoniji i Estoniji proglašena Baltička Država.
 13. 4. - Komandant ruskih Belih Lavr Kornilov poginuo u opsadi Jekaterinodara - Denjikin vraća vojsku na Don.
 14. 4. - Sixtova afera: austrougarski ministar ino. poslova Ottokar Czernin dao ostavku nakon što je francuski premijer Georges Clemenceau obelodanio tajne mirovne pokušaje cara Karla I..
 21. 4. - Oboren letački as Manfred von Richthofen, "Crveni baron".
 21. 4. - Regrutna kriza u Irskoj: predvođeni političarima i crkvom, irski katolici se obavezuju da će se odupreti britanskoj regrutaciji (raste podrška Sinn Féinu).
 22. 4. - Nezavisnost Transkavkazije od Rusije, uz nemačku podršku. (?)
 22 - 24. 4. - Demonstracije u Ljubljani.
 23. 4. - Napad na Zeebrugge: Britanci nakratko blokirali nemačku podmorničku luku u Belgiji.
 29. 4. - Zbačena vlada Ukrajinske NR, proglašena Ukrajinska Država pod protektoratom Centralnih sila, hetman je Pavlo Skoropadski - u zemlji je haos zbog nemačkih rekvizicija hrane, na koje se odgovara pobunama i sabotažama.
 30. 4. - Ruski carski par, Nikolaj i Aleksandra, dovedeni u Jekaterinburg, u "kuću specijalne namene", ostatak porodice stiže 23. maja.
 30. 4. - Osnovana Turkestanska ASSR, deo Ruske SFSR.

Maj/Svibanj 
 maj, početkom - U okupiranu Srbiju stigao "Orijent-korpus" radi čišćenja guvernmana.
 7. 5. - Bukureški ugovor Rumunije sa Centralnim silama - ostaje bez Dobrudže, karpatski prevoji Austrougarskoj, 90-godišnji najam naftnih polja Nemačkoj, priznato priključenje Besarabije (Bugari su hteli čitavu Dobrudžu, ali je severni deo stavljen pod kondominijum Centralnih sila).
 7. 5. - Mesopotamska kampanja: Britanci zauzeli Kirkuk.
 8. 5. - Nemci zauzeli Rostov u ruskoj kozačkoj Oblasti Donske Vojske.
 9. 5. - Pucnjava na radnike Ižorskog zavoda u Kolpinu - boljševici, crvenogardejci, su prvi put pucali na nenaoružane radnike - umnožavaju se štrajkovi i protesti protiv boljševičke vlasti.
 11. 5. - Sastanak careva Wilhelma II i Karla I. u Spa, pojačana podređenost Austrougarske Nemačkoj - ništa od separatnog mira, saveznici će pružiti podršku separatizmu u AU.
 11. 5. -  Proglašena Gorska Republika Severnog Kavkaza (do 1920).
 12. 5. - U Austrougarskoj zabranjena agitacija u korist Svibanjske deklaracije (iz 1917).
 14. 5. - Ruski građanski rat: pobuna Čehoslovačke legije u Čeljabinsku protiv boljševika, u narednih nekoliko meseci zajedno sa ruskim monarhistima istisnuli boljševike iz Sibira.
 16. 5. - Amandmani na Zakon o špijunaži (prozvani "Zakon o pobuni") ograničavaju slobodu govora u SAD.
 maj - Pobune slovenačkih vojnika u Štajerskoj i dolini Mure: Judenburg 12, Murau 14, Radgona 23.
 18. 5. - Ratni komunizam (1918-21): boljševička vlada donela dekret o borbi protiv "seoske buržoazije", tj. za prinudnu rekviziciju žita (→ prodrazvjorstka) - cilj je nahraniti gradove ali i ideološka borba, doći će do mnogih pobuna na selu.
 18. 5. -  Nakon što su oterali boljševike, Kozaci proglasili Donsku Republiku, uz pomoć Nemaca (Velika Donska Vojska, traje do 1920), ataman je Pjotr Krasnov.
 20. 5. - Pobuna 6. regimente, novosadske, u Pečuju, ugušile je lojalne jedinice.
 21. 5. - Pobuna čeških vojnika u Rumburku.
 21 - 29. 5. - Jermenske snage odnose pobede kod Sardarabada, Karakilise i Abarana, čime je zaustavljena turska ofanziva.
 24. 5. - Anglo-američka okupacija severne Rusije (Murmansk).
 24. 5. - Pobuna u 97. istarskom puku u Radgoni zbog koje će biti streljano šest vojnika.
 26. 5. -  Demokratska Republika Gruzija se otcepila od Transkavkaske DFR (traje do 1921).
 27. 5. - Slovenačke stranke izjavljuju da ne odustaju od ujedinjenja Slovenaca, Hrvata i Srba u vlastitu državu.
 27. 5. - 4. 6. - Treća bitka na Eni (Blücher-Yorck): velikim iznenadnim napadom Nemci opet stižu na Marnu, 56 km od Pariza.
 28. 5. -  Proglašena Demokratska Republika Jermenija
 28. 5. -  Proglašena Demokratska Republika Azerbejdžan (raspad Transkavkaske Federativne Demokratske Republike, Jermenija i Azerbejdžan traju do 1920).

 28. 5. - Ugovor iz Potija: Nemačka daje priznanje i zaštitu DR Gruziji u zamenu za kontrolu nad železnicom i brodovima, zajedničku rudarsku komisiju i okupaciju ključnih tačaka.
 28. 5. - Bitka kod Cantigny je prva ofanzivna akcija Američkih ekspedicionih snaga u Francuskoj.
 29. 5. - Američki državni sekretar Robert Lansing zvanično izrazio simpatije za Čehoslovake i Jugoslovene u borbi za suverenitet (dva dana kasnije Pitsburški sporazum iskazuje nameru nezavisnosti Čehoslovačke).
 29. - 31. 5. - Bitka kod Skra-di-Legena je grčko-francuska pobeda nad Bugarima.
 31. 5. - Renault FT, kojeg smatraju prvim modernim tenkom, prvi put na bojištu, tokom Druge bitke na Marni.
 31. 5. - Pitsburški sporazum Čeha i Slovaka: za ujedinjenje, uz autonomiju Slovačke.

Jun/Juni/Lipanj 
 1 - 26. 6. - Bitka u šumi Belleau je pobeda saveznika u kojoj su se istakli američki marinci.
 2. 6. - Pobuna AU vojnika Slovaka u Kragujevcu - odmah ugušena, streljana 44 vojnika.
 3. 6. - Savezničke vlade izražavaju podršku za Čehoslovake, Poljake i Jugoslovene.
 4. 6. - Batumski ugovor Osmanskog carstva sa Armenijom, Azerbejdžanom i Gruzijom.
 4. 6. - Litvanija ponudila kraljevski prestol vojvodi von Urachu - on prihvatio ali Litvanci se u novembru predomislili.
 8. 6. - Opažena nova V603 Aquilae magnitude -0,5.
 8. 6. - U Samari se okupio Komitet članova Ustavotvorne skupštine (Komuč), kontrarevolucionarna vlada (traje do novembra).
 9 - 11. 6. - Bitka kod Matza (Gneisenau) - nemački napad je brzo zaustavljen.

 10. 6. - Austrougarski drednot SMS Szent István potonuo kod Premude pogođen talijanskim torpedima. Admiral Horthy je planirao proboj Otrantskog baraža, ali se nakon ovoga vraća u Pulu.
 12. 6. - Boljševici ubili nesuđenog ruskog cara Mihajla Aleksandroviča.
 15 - 23. 6. - Bitka na Pijavi, neuspešna austrougarska ofanziva u Italiji okončana velikim gubicima.
 18. 6. - Louis Franchet d'Esperey je novi komandant na Solunskom frontu.
 27. 6. - Kod Irske torpedovan bolnički brod HMHS Llandovery Castle, 234 mrtvih.
 28. 6. - Vlada SAD se izjašnjava za oslobođenje svih Slovena od austrijske i nemačke vlasti.
 28. 6. - Dekret Sovnarkoma o nacionalizaciji industrije - državni/partijski upravni aparat sa "buržujskim" ekspertima umesto radničke kontrole, za efikasnost ali i protiv radničke opozicije boljševicima. 
 30. 6. - Francuska i italijanska vlada priznale Čehoslovačku.

Jul/Juli/Srpanj 

 3. 7. - Umro sultan Mehmed V, njegov brat Mehmed VI postaje poslednji otomanski sultan (do 1922).
 4. 7. - Austrougarska podmornica SM U-20 torpedovana od italijanske podmornice F-12 na severu Jadrana.
 6. 7. - Levi eseri u Moskvi ubijaju nemačkog ambasadora von Mirbacha čime počinje tzv. Treća ruska revolucija, odnosno pokušaj obaranja boljševičke vlasti; ustanak ugušen sutradan uz pomoć divizije Latvijskih strelaca (→ Levičarski ustanci protiv boljševika).
 9. 7. - Sudar vozova u Nashville, Tennessee, 101 mrtvi.
 12. 7. - Uralski Sovjet donosi odluku o pogubljenju ruskog cara Nikole II..
 12. 7. - Eksplozija skladišta municije japanskog bojnog broda Kawachi, preko 600 mrtvih.
 14. 7. - U Mediteranu torpedovan francuski putnički brod SS Djemnah, 436 mrtvih.

 jul - Ruski građanski rat — Bitka za Caricin: počinje prva od tri Obrane Caricina (do septembra), Crvena armija brani Caricin od Belih; kasnija mitologija pripisala glavnu ulogu Staljinu, zbog čega će se grad 1925-61. zvati Staljingrad (druga obrana Caricina septembar-oktobar i treća januar-februar 1919). U ovom periodu dolazi i do Caricinskog konflikta, prvog sukoba između Staljina i Trockog, oko upotrebe carskih oficira u Crvenoj armiji.
 15. 7. - 6. 8. - Druga bitka na Marni (Friedenssturm - "Mirovni juriš") je poslednji nemački ofanzivni napor na Zapadnom frontu i početak njihovog kraja.
 17. 7. - Ubistvo Romanovih: bivši ruski car Nikolaj II ubijen sa celom porodicom u Jekaterinburgu (prema gradu je napredovala Čehoslovačka legija, koja će ga zauzeti 25. 7.).
 19. 7. - Stupa na snagu novi ruski ustav, država se zove Ruska Socijalistička Federalna Sovjetska Republika (kasnije promenjen red reči).
 23. 7. - U Japanu počinju Pirinčani neredi, izazvani visokom cenom riže - u septembru izazivaju pad Masatakeove vlade.
 25. 7. - Vanredno stanje sa drakonskim merama u okupiranoj Srbiji da bi se sprečila paljevina žetve.
 26. 7. -  U Bakuu proglašena antiboljševička Centrokaspijska diktatura (pala u septembru).
 29. 7. - Trocki izdaje naređenje br. 228, opšta mobilizacija bivših, carskih, oficira - do kraja novembra u Crvenu armiju ih ulazi 22.315.

Avgust/August/Kolovoz 

 2. 8. - Intervencija u severnoj Rusiji: antiboljševički saveznici zauzeli Arhangelsk.
 8. 8. - Bitkom kod Amiensa počinje saveznička "Ofanziva od sto dana", niz uspeha do konačne pobede u novembru. Ludendorff ovaj dan naziva "Crnim danom nemačke vojske".
 10. 8. - Blizu Malte potopljen francuski brod SS Polynesien, kojim su srpski vojnici trebali biti prevezeni iz Bizerte u Solun.
 avgust - Saveznička intervencija u Ruskom građanskom ratu: počinje Sibirska intervencija na ruskom Dalekom istoku.
 avgust - U Francuskoj, Africi i SAD se pojavljuje virulentnija varijanta "španjolske gripe".
 16. 8. - Drugi Kubanjski pohod: Denjikinova Dobrovoljačka armija zauzela Jekaterinodar.
 17. 8. - U Ljubljani osnovan Narodni svet za Sloveniju i Istru - za jugoslovensko ujedinjenje.
 21. 8. - 3. 9. - Druga bitka na Sommi, saveznička pobeda.
 27. 8. - Bitka kod oba Nogalesa: snage SAD porazile Meksikance i njihove nemačke savetnike.
 27. 8. - Dodatni protokol na Ugovor iz Brest-Litovska: finansijski sporazum Boljševika i Nemačke, prihvaćen gubitak suvereniteta u Livoniji, Estoniji i Gruziji. Nemačka će dobijati četvrtinu nafte iz Bakua (ne podržava tursku ofanzivu u ovu oblast).
 30. 8. - Fani Kaplan pokušala da ubije Lenjina i teško ga ranila, istog dana ubijen šef ČEKA-e za Petrograd Moisej Uricki - povod za Crveni teror.

Septembar/Rujan 
 10. 9. - Crvena armija povratila Kazanj od Komuča, dva dana kasnije i Simbirsk - početak borbi sa velikim formacijama u građanskom ratu.
 12 - 15. 9. - Bitka kod Saint-Mihiela je brza američka pobeda
 14. 9. - Početak artiljerijske pripreme za proboj Solunskog fronta (danas Dan artiljerije i Dan Mešovite artiljerijske brigade Vojske Srbije).
 15. 9. - Bitka kod Dobrog Polja.
 15. 9. - Bitka za Baku: Turci zauzeli grad koji je držala "Centraokaspijska Diktatura" i britanske snage gen. Dunstervilla.
 17. 9. - Proboj Solunskog fronta. Petar Bojović postaje četvrti, treći živi, srpski vojvoda.

 18 - 19. 9. - Dojranska bitka, neuspeli napad na bugarske pozicije (tj. diverzija glavnom napadu).
 19 - 25. 9. - Bitka kod Megida je odlučujuća saveznička pobeda u Palestini.
 20. 9. - Pio iz Pietrelcine prvi put dobio stigme.
 22. 9. -  Ujedinjenjem Vojvodstva Kurlandije i Semigalije te Baltičke Države nastaje Ujedinjeno Baltičko Vojvodstvo (traje do novembra).
 23. 9. - Okončan Državni sastanak u Ufi između esera iz Komuča i sibirskih desničara, u Omsku osnovana Privremena sveruska vlada na čelu sa pet direktora - oborena već u novembru.
 26 - 10. 10. - Konvergentni saveznički napadi na Zapadnom frontu (Meuse-Argonne 26. 9. - 11. 11., Flandrija 28. 9. - 2. 10., Cambrai 8 - 10. 10.).
 27. 9. - Masakri u Tafasu na jugu Sirije: Osmanlije ubile varošane prilikom povlačenja, T. E. Lawrence zatim naredio odmazdu nad turskim, nemačkim i austrougarskim vojnicima. Istog dana zauzeta Daraa.
 28. 9. - Ludendorff doživeo nervni slom zbog situacije na zapadnom i solunskom frontu, na brzinu odlučuje da treba tražiti primirje.
 28. 9. - Hara Takashi postaje prvi pučanin premijer Japana, na čelu prve partijske administracije (do 1921).
 29. 9. - 10. 10. - Bitka na kanalu St. Quentin: Saveznici probijaju Hindenburgovu liniju.
 30. 9. - Bugarska kapitulacija.

Oktobar/Listopad 

 1. 10. - Program austrijske vlade o ograničenoj autonomiji odbijaju svi slovenski poslanici.
 1. 10. - Zauzeće Damaska od strane Lorensa i Fejsala, Alenbi stiže 3. oktobra.
 2. 10. - Bitka kod Drača: saveznička flota uništila austrougarske obalne instalacije.
 3. 10. - Max von Baden postavljen za novog nemačkog kancelara, saveznicima sutradan ponuđeni mirovni pregovori na osnovu 14 tačaka.
 3. 10. - Bugarski car Ferdinand I abdicirao u korist sina Borisa III (do 1943).
 4. 10. - Preko 100 mrtvih u eksploziji u fabrici granata u mestu Sayreville, New Jersey.
 5. 10. - 30. 11. - Srpska i saveznička ofanziva u Srbiji i dalje.
 6. 10. - U Zagrebu osnovano Narodno vijeće Slovenaca, Hrvata i Srba.
 7. 10. - U Varšavi proglašena nezavisna Poljska.
 7. 10. - Crvena armija zauzela Samaru, čime kontroliše ceo tok Volge. 
 8. 10. - Francuzi i Britanci stigli u Bejrut (Liban je u francuskoj zoni uticaja).
 7. 10. - 4. 11. - Italijanska ofanziva u Albaniji, Crnoj Gori i Sandžaku.
 8 - 10. 10. - Bitka kod Cambraia: brza saveznička pobeda, oslobođen grad.
 9. 10. - Friedrich Karl von Hessen izabran za kralja Finske (bez efekta, odrekao se u decembru).
 10. 10. - Austrougarska vrhovna komanda naredila pripreme za napuštanje Srbije, srpski uspesi oko Toplice, početak operacija za oslobođenje Niša.
 10. 10. - U Dablinskom zalivu potopljen RMS Leinster, preko 500 mrtvih.
 11. 10. - Razorni zemljotres i cunami pogađaju Portoriko.
 12. 10. - Oslobođen Niš; u gradu prvi put izvedena kompozicija "Marš na Drinu" Stanislava Biničkog.
 12. 10. - Mesto Cloquet, Minnesota razoreno požarom, 453 mrtvih.
 oktobar - Slobodne teritorije u dolini Ibra, Sandžaku i Crnoj Gori.
 16. 10. - Manifest cara Karla za federalizaciju austrijskog dela monarhije.
 17. 10. - Mađari proglašavaju nezavisnost, uz personalnu uniju pod Habzburzima.
 18. 10. - 10. 11. - Saveznička jesenja ofanziva na zapadu.
 19. 10. - Objava Narodnog vijeća SHS - "preuzima u svoje ruke vođenje narodne politike", Deklaracija o ujedinjenju Južnih Slovena u jednu državu (Država Srba, Hrvata i Slovenaca).
 19. 10. - Francuska konjica generala Gambete ušla u Zaječar.
 19. 10. -  Osnovana ASSR Povolških Nemaca (ukinuta 1941). 
 23. 10. - Vest o pobuni u hrvatskim jedinicama u Rijeci izaziva pad mađarske vlade. (?)
 23. 10. - NV SHS poziva na formiranje mesnih Odbora Narodnog vijeća za očuvanje mira i reda.
 23. 10. - Poslednja predstava Srpskog vojničkog pozorišta u Lazuazu u Tunisu.
 24. 10. - 4. 11. - Bitka kod Vitorija Veneta: italijanska ofanziva koja vodi raspadu AU armije.
 24. 10. - "Skadarske trupe" srpske vojske kreću iz Peći u oslobađanje Crne Gore, u kojoj je već ustanak.
 25. 10. - Bitka kod Alepa, Fejsalovi Arapi zauzeli grad.
 25. 10. - Parobrod SS Princess Sophia potonuo kod Aljaske, 343 utopljenih.
 26. 10. - Formiran Glavni odbor NV SHS u BiH - predsjednik Gligorije Jeftanović, potpredsjednici Halid-beg Hrasnica i Jozo Sunarić.
 26. 10. - Oslobođen Kragujevac.
 26. 10. - Mađarskim vojnicima saopšteno da se vrate u domovinu - haos na italijanskom frontu.
 26. 10. - Kajzer smenio Ludendorffa, koji se koji se usprotivio mirovnim pregovorima.
 28. 10. -  proglasila nezavisnost (Prva čehoslovačka republika).
 28. 10. - Austrougarska Visoka komanda naredila opšte povlačenje nakon što su Italijani juče prešli Pijavu.

 28. 10. - Proglašeno Predsjedništvo NV SHS na čelu sa Antonom Korošcem.
 28 - 29. 10. - Neredi i pljačka u Osijeku i okolini, domobranstvo guši.
 29. 10. -  Hrvatski sabor proglašava raskid svih državno-pravnih veza s Austrijom i Mađarskom (→ Hrvatsko-ugarska nagodba), priključenje Hrvatske novostvorenoj Državi Srba, Hrvata i Slovenaca, traži kvalificiranu većinu za donošenje ustava.
 29. 10. - Srpska vojska stgla do Dunava, kod ušća Morave.
 30. 10. - Srpski Drugi jugoslovenski puk i crnogorski ustanici zauzeli Skadar.
 30. 10. - Mađarskim vojnicima saopštena odluka vlade da bace oružje na svim frontovima.
 30. 10. -  Ustanovljeno Mutaveklijsko kraljevstvo Jemen.
 31. 10. - Austrougarska flota u Puli se predala predstavnicima Narodnog vijeća i stavila pod hrvatsku zastavu (slava JKRM, Jadranska straža će slaviti Dan mora ili Jadranski dan). Jedan torpiljer u Trstu je juče istakao srpsku zastavu.
 31. 10. - Glavni odbor NV SHS u BiH obrazovao vladu za Bosnu i Hercegovinu na čelu sa Atanasijem Šolom (preuzima vlast 3. 11.).
 31. 10. - "Revolucija astera" u Mađarskoj, kraj Austrougarske; Sándor Wekerle dao ostavku, bivši premijer István Tisza ubijen, biće postavljen Mihály Károlyi.
 31. 10. - Stupa na snagu Primirje iz Mudrosa između saveznika i Osmanskog carstva.
 oktobar - decembar - Vrhunac drugog, najopasnijeg, talasa Španske groznice u Beogradu; za Vranje se u vreme oslobođenja, 4. oktobra, kaže da je "cela varoš bila bolesna".

Novembar/Studeni 

 1. 11. - Dunavska divizija Srpske vojske oslobodila Beograd.
 1. 11. - Italijani potopili SMS Viribus Unitis u Puli, stradalo 300 mornara i admiral Janko Vuković-Podkapelski.
 1. 11. - Gen. Stjepan Sarkotić, zemaljski poglavar BiH, predao vlast Narodnom vijeću.
 1. 11. - Rudolf Maister preuzeo kontrolu nad Mariborom u ime Narodnog veća.
 1. 11. -  Proglašena Zapadno-ukrajinska Narodna Republika, odmah dolazi do Poljsko-ukrajinskog rata.
 2. 11. - Cetinje se predalo srpskim trupama, Nikšić zauzeli ustanici.
 3. 11. - Kilska pobuna nemačke mornarice inicira Novembarsku revoluciju u toj zemlji (komanda mornarice je planirala poslednju, samoubilačku, misiju protiv Engleske).
 3. 11. - Italijanske trupe ušle u Trst i Trento.
 4. 11. - Stupilo na snagu Primirje iz Ville Giusti između Austrougarske i Italije. Talijani se iskrcali u Zadru, eskadra dolazi i u Rijeku.
 4. 11. - Srpske trupe iz Prve armije počele prelazak graničnih reka.
 5. 11. - Mađarski parlamentari stigli u Beograd.
 5. 11. - Narodno vijeće SHS uputilo delegaciju u Beograd, tražeći vojnu pomoć.
 6 - 9. 11. - Konferencija o jugoslovenskom ujedinjenju u Ženevi (srpska vlada, Jugoslovenski odbor, NV SHS, parlamentarne grupe srpske skupštine); Ženevski sporazum predviđa uniju Države SHS i Kraljevine Srbije sa zajedničkom vladom, do donošenja Ustava - odbačeno u Srbiji, podele i u Narodnom vijeću.
 6 - 9. 11. - Šesti sveruski kongres Sovjeta: Lenjin zatražio ukidanje kombeda (Komiteta seoske sirotinje) - u decembru priključeni seoskim sovjetima; bitka za žito je u ovo vreme dostigla vrhunac, kao i seljačke pobune zbog rekvizicija i regrutacije u Crvenu armiju.
 6. 11. - Jedan srpski odred iz 2. armije Stepe Stepanovića stigao u Sarajevo, na poziv Narodnog vijeća Bosne i Hercegovine.
 7. 11. - Osnovan iredentistički Kosovski komitet.
 8. 11. - Srpska vlada priznaje Narodno vijeće u Zagrebu kao zakonitu vladu Srba, Hrvata i Slovenaca na teritoriji AU monarhije (ne i Državu SHS).
 8. 11. - Drinska divizija stigla u Vukovar.
 8. 11. - Kurt Eisner proglasio Bavarsku republiku dan nakon što je kralj Ludwig III napustio zemlju.
 9. 11. - Nemački car Wilhelm II faktički abdicirao (zvanično 28. 11.); kancelar Max Badenski prepušta položaj socijalisti Friedrichu Ebertu. Ministar i socijalista Philipp Scheidemann samoinicijativno proglasio republiku (→ Weimarska Republika). Par sati kasnije Karl Libkneht proglašava "slobodnu socijalističku" republiku.
 9. 11. - Srpska vojska ušla u Novi Sad.
 9. 11. - Nemačka podmornica potopila britanski bojni brod HMS Britannia.

 11. 11. - Primirje na zapadnom frontu u 11:00, što je datum koji označava kraj prvog svjetskog rata i koji se otada obilježava kao Dan sjećanja na poginule u ratu u mnogim državama.
 11. 11. - Ostavka srpske vlade (potpredsednik Stojan Protić a zatim i Pašić), kao reakcija na Ženevski sporazum. Srpska vojska u Tuzli.
 11. 11. - Proklamacija cara Karla: odriče se vlasti ali ne i prestola.
 11. 11. -  obnovila nezavisnost posle 123 godine; tri dana kasnije Józef Piłsudski postaje prvi šef države (→ Druga poljska republika).
 12. 11. -  Proglašena Republika Nemačka Austrija (nepriznata).
 13. 11. - Rusi poništili ugovor iz Brest-Litovska.
 13. 11. - U Beogradu potpisano primirje sa Mađarskom - poslednje primirje Prvog svetskog rata; privremeno razgraničenje ide linijom Lipovo-Arad-Segedin, Subotica-Baja-Pečuj-Barč i dalje Dravom. Srpska vojska je danas ušla u Suboticu, Sombor, Dubrovnik.
 13. 11. - Počela saveznička Okupacija Istambula (do 1923).
 13/14. 11. - Neuspješan pokušaj Oslobađanja Međimurja.

 14. 11. - Potpukovnik Stevan Švabić sa srpskim dobrovoljcima odvratio Italijane od zauzimanja Ljubljane.
 14. 11. - Jedan srpski bataljon stigao u Zagreb, nastavlja za Rijeku.
 14. 11. - U Nemačkoj proglašena Republika Baden.
 14. 11. - Nemački general Paul von Lettow-Vorbeck sklopio primirje u današnjoj Zambiji, kasnije tokom meseca predaje svoju nepobeđenu vojsku.
 15. 11. - Srpska vojska stigla u Rijeku (ubrzo je napušta zavarana obećanjem italijanskog komandanta).
 15. 11. - Simon Petljura na čelu ukrajinske vlade.
 15. 11. - Drugi Kubanjski pohod: Beli zauzeli Stavropolj.
 15. 11. - Stinnes-Legienov sporazum u Nemačkoj između sindikata i industrije - uvedeno osmočasovno radno vreme i kolektivno pregovaranje.
 novembar -  U jugoistočnoj Ukrajini počinje formiranje Slobodne Teritorije, anarhističke tvorevine Nestora Mahna.
 16. 11. - Predlog Pokrajinske vlade za Dalmaciju traži hitno ujedinjenje sa Srbijom i Crnom Gorom (zbog italijanskog nadiranja).
 16. 11. -  Proglašena Mađarska Demokratska Republika (nepriznata).
 16. 11. -  Proglašena Tripolitanska republika u današnjoj Libiji (nepriznata, raspala se do 1923).
 17. 11. - Srpska vojska se iz Rijeke povlači na Sušak, ulaze Italijani.
 18. 11. -  proglasila nezavisnost od Rusije.
 18. 11. - Admiral Aleksandar Kolčak postaje Vrhovni upravitelj Rusije u Omsku nakon što je zbačena tamošnja Privremena ruska vlada.
 18. 11. - Pokušaj anarhističke pobune u Rio de Janeiru.
 21. 11. - Srpska vojska u Banjaluci.
 22. 11. - Francuska vojska ušla u Strasbourg.

 24. 11. - Sjednica središnjeg odbora Narodnog vijeća SHS: usvojen predlog Odbora sedmorice za ujedinjenje DSHS sa Srbijom i Crnom Gorom i Naputak delegaciji za pregovore sa Srbijom (konačnu organizaciju nove države može odrediti "samo sveopća narodna skupština... sa većinom od dvije trećine glasova" itd.); Stjepan Radić: "Gospodo! Još nije prekasno! Ne srljajte kao guske u maglu."
 24. 11. - Skupština Srema u Rumi donela odluku o priključenju Srbiji.
 25. 11. - Velika narodna skupština Vojvodine (Banat, Bačka i Baranja) za priključenje Srbiji.
 26. 11. - Velika narodna skupština srpskog naroda u Crnoj Gori (Podgorička skupština) - zbačen Kralj Nikola, za ujedinjenje sa Srbijom.
 27. 11. - Odbori Narodnog vijeća u Banjaluci (i nekim drugim bosanskim gradovima ovih dana) i u Kotoru za ujedinjenje sa Srbijom.
 28. 11. - Delegacija NV SHS iz Zagreba stiže u Beograd, uz svečani doček (nema Radića).
 28. 11. - Bukovina se izjasnila za priključenje Rumuniji.
 28. 11. - Napadom boljševika počinje Estonski rat za nezavisnost (deo Sovjetske zapadne ofanzive prema Baltiku i Poljskoj).
 30. 11. - Slovenački delegati stižu u Beograd.

Decembar/Prosinac 

 1. 12. - U Beogradu proglašeno Kraljevstvo Srba, Hrvata i Slovenaca. Izaslanstvo Narodnog Vijeća SHS je obavestilo prestolonaslednika Aleksandra o zaključku NV SHS od 24. 11. da se Država SHS ujedini sa Srbijom i Crnom Gorom, na šta je prestolonaslednik proglasio ujedinjenje.
 1. 12. - Proglašeno ujedinjenje Transilvanije sa Rumunijom (→ Velika Rumunija).
 1. 12. - Kraljevina Island: samostalna zemlja koja deli vladara, odbranu i inostrane poslove sa Danskom (do 1944).
 1. 12. - Savezničke trupe ulaze u Nemačku.
 5. 12. - Domobranske pukovnije demonstriraju u Zagrebu za hrvatsku republiku, dolazi do krvoprolića u sukobu sa trupama vernim Narodnom vijeću (mornari i sokoli).
 7 - 31. 12. - Gruzijsko-jermenski rat oko granice.
 8. 12. - Umro vrhbosanski nadbiskup Josip Stadler.
 10. 12. - Srpska vojna misija u Zagrebu, s ciljem stvaranja nove narodne vojske.
 14. 12. - Izbori u Ujedinjenom Kraljevstvu, u Irskoj ubedljivo pobeđuje Sinn Féin čiji će poslanici oformiti sopstveni parlament.
 14. 12. - Ubijen vojni diktator Portugala Sidónio Pais.
 15. 12. - Prva veća bitka Ruskog građanskog rata: Aleksejevljevi dobrovoljci i kozaci izbacili boljševike iz Rostova.
 16. 12. -  Proglašena Litvanska sovjetska republika (traje do sledećeg februara, → Litvanski rat za nezavisnost).
 17. 12. -  Proglašena Letonska Sovjetska Socijalistička Republika (do 1920)
 18. 12. - Francuzi zauzeli Odesu i podržavaju antiboljševičku Dobrovoljačku armiju Antona Denjikina.
 20. 12. - Formirana prva vlada Kraljevstva SHS: mandat od regenta dobio radikal Stojan Protić (a ne Pašić - protivno stranačkom sporazumu), potpredsednik Anton Korošec, ministar vanjskih poslova Ante Trumbić, unutrašnjih poslova Svetozar Pribićević.
 22. 12. - Propisana zastava i grb Kraljevine SHS (grb će pretrpeti promene).
 24. 12. - Oslobađanje Međimurja: hrvatske snage na čelu sa Slavkom Kvaternikom oslobodile Međimurje.
 24. 12. - Božićna bitka u Berlinu: oružani sukob revolucionarnih mornara i nemačke vojske.
 24. 12. - Permska operacija Kolčakove Ruske armije: Crveni napuštaju Perm. "Permska katastrofa" se koristi u unutrašnjim boljševičkim sukobima, između Staljina i Trockog (Vojna opozicija Trockom).
 25. 12. - U KSHS se sprovodi žigosanje austrougarskih kruna (do 31. 1. sledeće godine).
 26. 12. - Štrajk i demonstracije tipografskih i drugih radnika u Bukureštu, vojska i policija pucali i ubili 16, desetine ranjene, stotine uhapšene.
 27. 12. - Velikopoljski ustanak u Poznanjskoj provinciji Nemačke.
 28. 12. - U Hrvatskoj ukinuti mjesni odbori Narodnog vijeća i Narodne straže (koji imaju vratiti oružje). Na zahtev ministra unutrašnjih poslova, vlada Hrvatske-Slavonije podnela ostavku.
 30. 12. - 1. 1. 1919. - Osnivački kongres Komunističke partije Nemačke (ranija Spartakistička liga).

Kroz godinu 
 Prema danskom statističaru Doringu, Srbija je 1914-19. imala povećanu smrtnost od 1.333.000 osoba (28,4% stanovništva iz 1913), od čega je 690.000 poginulih u ratu (14,8%, daleko najveći procenti od svih zemalja); deficit populacije, koji uključuje i negativni priraštaj, iznosi 1.650.000.
 Snimljeni hrvatski filmovi "Dvije sirotice" i "Vragoljanka", ovaj drugi se prikazuje od 1919. pa se smatra prvim jugoslavenskim filmom.

Rođenja

Januar/Siječanj – Februar/Veljača 

 15. 1. - Gamal Abdel Nasser, egipatski političar i državnik († 1970)
 26. 1. - Nicolae Ceauşescu, generalni sekretar RKP, predsednik Rumunije († 1989)
 29. 1. - John Forsythe, američki glumac (Dinastija) († 2010)
 4. 2. - Ida Lupino, glumica († 1995)
 15. 2. - Smilja Avramov, ekspert za međunarodno pravo († 2018)

Mart/Ožujak – April/Travanj 
 5. 3. - James Tobin, ekonomista, nobelovac († 2002)
 9. 3. - Mickey Spillane, pisac († 2006)
 10. 3. - Günther Rall, nemački letački as († 2009)
 22. 3. - Cheddi Jagan, predsednik Gvajane († 1997)
 26. 3. - Jurica Ribar, slikar, učesnik NOB († 1943)
 29. 3. - Sam Walton, osnivač prodajnog lanca Walmart († 1992)
 8. 4. - Betty Ford, prva dama SAD († 2011)
 9. 4. - Jørn Utzon, arhitekta († 2008)
 16. 4. - Spike Milligan, komičar, glumac († 2002)
 17. 4. - William Holden, glumac († 1981)
 20. 4. - Cadik Danon, vrhovni rabin Jugoslavije († 2005)
 25. 4. - Ela Ficdžerald, američka pevačica († 1996).

Maj/Svibanj – Jun/Lipanj 
 11. 5. - Richard Feynman, američki fizičar, nobelovac († 1988)
 11. 5. - Slavko Rodić, general-potpukovnik JA, narodni heroj († 1949)
 12. 5. - Julius Rosenberg, sovjetski špijun u SAD († 1953)
 18. 5. - Naim Hadžiabdić, reis-ul-ulema († 1987)
 25. 5. - Rada Vranješević, narodni heroj († 1944)
 27. 5. - Yasuhiro Nakasone, japanski premijer († 2019)
 9. 6. - Artur Takač, sportski radnik († 2004)
 19. 6. - Ivan Hajtl, glumac († 2005)

Jul/Srpanj – Avgust/Kolovoz 

 2. 7. - Slobodan Penezić Krcun, narodni heroj, predsednik Izvršnog veća SR Srbije († 1964)
 4. 7. - Taufa'ahau Tupou IV., kralj Tonge († 2006)
 13. 7. - Alberto Ascari, auto-trkač († 1955)
 14. 7. - Ingmar Bergman, filmski režiser († 2007)
 18. 7. - Nelson Mandela, predsednik Južne Afrike, nobelovac za mir († 2013)
 23. 7. - Milutin Stojadinović, episkop timočki († 1992)
 31. 7. - Mia Oremović, glumica († 2010)
 13. 8. - Frederick Sanger, biohemičar, dvostruki nobelovac († 2013)
19. 8. - Julijan Knežević, srpski iguman († 2001)
 25. 8. - Leonard Bernstein, američki kompozitor († 1990)

Septembar/Rujan – Oktobar/Listopad 
 9. 9. - Oscar Luigi Scalfaro, predsednik Italije († 2012)
 16. 9. - Branka Veselinović, srpska glumica, ambasador UNICEF († 2023)
 17. 9. - Chaim Herzog, predsednik Izraela († 1997)
 23. 9. - Miloš Šumonja, narodni heroj, general-pukovnik JNA, načelnik Generalštaba († 2006)
 27. 9. - Martin Ryle, radio-astronom, nobelovac za fiziku († 1984)
 1. 10. - Marija Crnobori, glumica († 2014)
 9. 10. - E. Howard Hunt, američki obaveštajni službenik († 2007)
 16. 10. - Louis Althusser, filozof († 1990)
 17. 10. - Rita Hayworth, glumica († 1987)
 18. 10. - Konstantinos Micotakis, premijer Grčke († 2017)
 20. 10. - Mario Maskareli, slikar († 1996)
 27. 10. - Teresa Wright, glumica († 2005)
 29. 10. - Diana Serra Cary, dete filmska zvezda, spisateljica († 2020)

Novembar/Studeni – Decembar/Prosinac 
 7. 11. - Billy Graham, evangelista († 2018)
 7. 11. - Drinka Pavlović, narodni heroj († 1943)
 9. 11. - Spiro Agnew, potpredsednik SAD († 1996)
 25. 11. - Frane Matošić, nogometaš († 2007)
 3. 12. - Viktor Bubanj, narodni heroj, general-pukovnik JNA, načelnik Generalštaba († 1972)
 11. 12. - Aleksandar Solženjicin, ruski pisac i sovjetski disident († 2008)
 13. 12. - Bill Vukovich, američki automobilista († 1955)
 21. 12. - Kurt Waldheim, generalni sekretar UN, predsednik Austrije († 2007)
 23. 12. - Helmut Schmidt, njemački kancelar († 2015)
 24. 12. - Dobrivoje Vidić, predsednik Predsedništva SR Srbije († 1992)
 25. 12. - Anwar Sadat, egipatski general i predsednik, nobelovac za mir († 1981)

Kroz godinu 
 Ratko Dražević, operativac UDB-e, direktor "Avala filma" († 1992)
 Vojo Kušić, narodni heroj Albanije i Jugoslavije († 1942)

Smrti

Januar/Siječanj – Mart/Ožujak 

 6. 1. - Georg Cantor, matematičar (* 1845)
 7. 1. - Rista Vukanović, slikar (* 1873)
 9. 1. - Émile Reynaud, pionir pokretnih slika (* 1844)
 10. 1. - Konstantin Jireček, češki istoričar (* 1854)
 10. 1. - August Oetker, osnivač kompanije (* 1862)
 januar - Mitrofan Šević, episkop bački (* 1854)
 17. 1. - Edmund Gutmann, hrvatski plemić (* 1841)
 6. 2. - Gustav Klimt, slikar (* 1862)
 6. 2. - Stevan V. Popović, upravnik Tekelijanuma (* 1845)
 10. 2. - Abdul Hamid II, bivši osmanski sultan (* 1842)
 11. 2. - Pobunjeni mornari u Boki kotorskoj:
 Antun Grabar (* 1883)
 František Raš (* 1889)
 Mate Brničević (* 1891)
 Jerko Šižgorić (* 1899)
 16. 2. - Károly Khuen-Héderváry, bivši ugarski premijer i hrvatski ban (* 1849)
 17. 2. - Milan Neralić, mačevalac, prvi olimpijac iz Hrvatske (* 1875)
 17. 2. - Vladimir Boberić, episkop bokokotorski (* 1873)
 25. 2. - Zaharije Zaharić, kremanski paroh (* 1836)
 2. 3. - Mirko Petrović Njegoš, crnogorski princ (* 1879)
 8. 3. - Gligorije-Giga Geršić, srpski političar, pravnik i profesor (* 1842)
 9. 3. - Frank Wedekind, dramski pisac (* 1864)
 25. 3. - Claude Debussy, kompozitor (* 1862)

April/Travanj – Jun/Lipanj 
 1. 4. - Paul von Rennenkampf, ruski general (* 1854)
 1. 4. - Maksim Čanak, učesnik Ruskog građanskog rata (* 1886)
 5. 4. - George Tupou II, kralj Tonge (* 1874)
 11. 4. - Otto Wagner, bečki arhitekta i urbanista (* 1841)
 13. 4. - Lavr Kornilov, ruski general (* 1870)
 16. 4. - Vojislav Đenisijević, violinista, kompozitor (* 1882)
 17. 4. - Johannes Thiele (kemičar) (* 1865)
 20. 4. - Karl Ferdinand Braun, fizičar, nobelovac (* 1850)
 21. 4. - Manfred von Richthofen, letački as (* 1892)
 23. 4. - Dimitar Rizov, bugarski revolucionar, publicista, diplomat (* 1862)
 24. 4. - Jevno Azef, ruski revolucionar i policijski agent (* 1869)
 28. 4. - Gavrilo Princip, sarajevski atentator (* 1894)
 28. 4. - Frank Shuman, pionir solarne energije (* 1862)
 14. 5. - James Gordon Bennett, Jr., novinski izdavač (* 1841)
 22. 5. - Mehmed Teufik Azabagić, bivši reis-ul-ulema (* 1838)
 24. 5. - József Kiss, austrougarski letački as (* 1896)
 30. 5. - Georgij Plehanov, marksista (* 1856)
 3. 6. - Richard von Bienerth-Schmerling, bivši premijer Austrije (* 1863)
 12. 6. - Mihajlo Aleksandrovič, veliki vojvoda (* 1878)
 12. 6. - Dragutin Lerman, istraživač i putopisac (* 1863)
 27. 6. - Joséphin Péladan, književnik, mističar (* 1858)

Jul/Srpanj – Septembar/Rujan 
 3. 7. - Mehmed V., osmanski sultan (* 1844)
 17. 7. - Ruska carska porodica, sveci RPC:
 Nikolaj II, bivši car (* 1868)
 Aleksandra Fjodorovna, bivša carica (* 1872)
 Olga Nikolajevna, velika vojvotkinja (* 1895)
 Tatjana Nikolajevna, velika vojvotkinja (* 1897)
 Marija Nikolajevna, velika vojvotkinja (* 1899)
 Anastasija Nikolajevna, velika vojvotkinja (* 1901)
 Aleksej Nikolajevič, carević (* 1904)
 18. 7. - Jelisaveta Fjodorovna, velika kneginja, svetica (* 1864)
 12. 8. - Anna Held, glumica, pevačica (* 1872)
 30. 8. - Moisej Uricki, šef Čeke u Petrogradu (* 1873)
 3. 9. - Fani Kaplan, ruska revolucionarka, atentatorka na Lenjina (* 1890)
 18. 9. - Andra Nikolić, srpski književnik, političar, diplomata, akademik (* 1853)
 20. 9. - Stepan Šaumjan, "kavkaski Lenjin" (* 1878)
 25. 9. - Mihail Aleksejev, ruski general (* 1857)
 28. 9. - Georg Simmel, nemački sociolog i filozof (* 1858)
 30. 9. - Vera Mihajlovna Bonč-Brujevič, ruska revolucionarka (* 1868)

Oktobar/Listopad – Decembar/Prosinac 
 5. 10. - Roland Garros, pilot (* 1888)
 18. 10. - Radko Dimitriev, bugarski i ruski general (* 1859)
 26. 10. - César Ritz, hotelijer (* 1850)
 31. 10. - Egon Schiele, slikar (* 1890)
 31. 10. - István Tisza, mađarski političar (* 1861)
 1. 11. - Janko Vuković-Podkapelski, kontraadmiral AU i DSHS (* 1871)
 4. 11. - Wilfred Owen, britanski vojnik, pesnik (* 1893)
 5. 11. - Roman Malinovski, boljševik i agent carske policije (* 1876)
 5. ili 20. 11. - Samuel Liddell MacGregor Mathers, okultista (* 1854)
 novembar? - Arthur Cravan, bokser i dadaistički pesnik (* 1887)
 8. 11. - Dušan Popović, novinar, publicista, političar (* 1885)
 9. 11. - Guillaume Apollinaire, književnik (* 1880)
 15. 11. - Jovan Radović, četnički vojvoda (* 1891)
 2. 12. - Ljubomir Kovačević, istoričar (* 1848)
 2. 12. - Edmond Rostand, književnik (* 1868)
 8. 12. - Josip Stadler, vrhbosanski nadbiskup (* 1843)
 11. 12. - Ivan Cankar, književnik (* 1876)
 14. 12. - Sidónio Pais, predsednik Portugala (* 1872)
 24. 12. - Jevto Dedijer, geograf (* 1880)

Kroz godinu 
 Pero Matanović, crnogorski serdar (* 1826)
 Savka Subotić, dobrotvorka, feministkinja (* 1834)
 Dragiša Stanojević, književnik, političar (* 1844)
 Golub Janić, veletrgovac, dobrotvor, nacionalni radnik (* 1853)
 Omer-beg Sulejmanpašić, književnik (* 1870)
 Temeljko Barjaktarević, četnički vojvoda (* ca. 1882)
 Živojin Stanković, srpski kapetan, vojni pilot (* 1885)
 Grgo Kusić, "Guliver od Dalmacije" (* 1892)

Dani sećanja 
 31. januar - u Rusiji je 31. januar bio poslednji dan računanja vremena prema Julijanskom kalendaru, a sledećeg dana datum je označen kao 14. februar prema Gregorijanskom kalendaru.

Takođe pogledati 
 Nastanak Kraljevine Srba, Hrvata i Slovenaca

Nobelove nagrade 
 Fizika: Max Planck (otkriće kvantova energije, → kvantna mehanika)
 Kemija: Fritz Haber (sinteza amonijaka iz elemenata, → Haber-Boschov proces)
 Fiziologija i medicina: nije data
 Književnost: nije data
 Mir: nije data

Reference

Literatura 
 Istorija srpskog naroda, knjiga 6, tom 2, SKZ 1983.
 Chronology 1918, Indiana University
 Narodna vijeća..., Branko Petranović, Momčilo Zečević: JUGOSLAVIJA 1918-1988. TEMATSKA ZBIRKA DOKUMENATA (znaci.net).
 Neuspeh ženevske konferencije..., (Zbirka dokumenata)

Vidi takođe: Godišnji kalendar - Dnevni kalendar

1910-e
18